**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk – rīkojuma projekts) izstrādāts, pamatojoties uz Ministru kabineta 2020. gada 9. aprīļa sēdē pieņemto lēmumu (TA-628) jautājumā par finanšu līdzekļu pieprasīšanu no valsts budžeta programmas 02.00.00 "Līdzekļi neparedzētiem gadījumiem" (turpmāk – Protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020. gada 30. janvāra Pasaules Veselības organizācijas ģenerāldirektora paziņojumu, ka koronavīrusa Covid-19 uzliesmojums ir uzskatāms par starptautiskas nozīmes ārkārtas sabiedrības veselības apdraudējumu un Eiropas Slimību profilakses un kontroles centra ieteikumiem par koronavīrusa Covid-19 izraisīto saslimšanas gadījumu uzraudzību, tika izdots Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu" (turpmāk – Rīkojums).Atbilstoši Protokollēmumā noteiktajam Ministru kabinets lemj, ka no valsts budžeta programmas 02.00.00 "Līdzekļi neparedzētiem gadījumiem" tiek piešķirti papildu līdzekļi, lai laika periodā no 2020. gada 1. aprīļa līdz 2020. gada 31. maijam nodrošinātu piemaksas par darbu paaugstināta riska un slodzes apstākļos (turpmāk – piemaksa) sabiedrības veselības apdraudējuma situācijā saistībā ar Covid-19 uzliesmojumu un seku novēršanu valsts pārvaldes iestādēs un valsts un pašvaldību kapitālsabiedrībās nodarbinātajām ārstniecības personām, amatpersonām ar speciālām dienesta pakāpēm un pārējiem nodarbinātajiem, ņemot vērā noteiktus kritērijus, tai skaitā nodarbinātais veic darbu paaugstinātas intensitātes un apdraudējuma apstākļos, nodrošinot īpašu un nozīmīgu ieguldījumu Rīkojumā noteikto pasākumu veikšanā, kuri ir saistīti ar proaktīvu rīcību Covid-19 pandēmijas ierobežošanā un izraisīto seku mazināšanā, kā arī nodarbinātie ir tiešā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija.Katrā ieslodzījuma vietā ir vai ir bijušas personas, kurām saskaņā ar Covid-19 izplatības ierobežojošiem pasākumiem, ir noteikta karantīna vai izolācija, un ieslodzījuma vietu nodarbinātie veic visas ārējos normatīvajos aktos noteiktās funkcijas arī ar šīm personām.**Personu skaits ieslodzījuma vietās, kuri atrodas kamerā-izolatorā ar aizdomām par iespējamu inficēšanos ar COVID-19 infekciju un atrodas novērošanā uz 23.04.2020.**

|  |  |
| --- | --- |
| Ieslodzījuma vieta | Personas, kuras ir izolētas sakarā ar aizdomām par iespējamu inficēšanos ar COVID-19 infekciju un atrodas novērošanā |
| Rīgas Centrālcietums | 20 |
| Iļģuciema cietums | 1 |
| Jelgavas cietums | 1 |
| Liepājas cietums | 4 |
| Valmieras cietums | 3 |
| Cēsu AIN | 0 |
| Jēkabpils cietums | 3 |
| Daugavgrīvas cietums | 1 |
| Olaines cietums (Latvijas Cietumu slimnīca) | 1 |

 Visi nodarbinātie ieslodzījuma vietās rīkojas proaktīvi, lai nepieļautu Covid-19 nonākšanu un izplatību ieslodzījuma vietā, samērojot to ar ieslodzīto tiesībām, ņemot vērā ātru Covid-19 izplatības risku, sakarā ar blīvu apdzīvotību ieslodzījuma vietās. Ņemot vērā minēto, Tieslietu ministrija ierosina noteikt piemaksas Ieslodzījuma vietu pārvaldes ārstniecības personām, amatpersonām ar speciālām dienesta pakāpēm un darbiniekiem līdz 20 % apmērā no mēnešalgas par laika periodu no 2020. gada 1. aprīļa līdz 2020. gada 31. maijam.Eiropas Spīdzināšanas novēršanas komiteja (CPT) 2020. gada 20.martā ir publicējusi "principu paziņojumu" (<https://rm.coe.int/16809cfa4b>) attiecībā uz izturēšanos pret personām, kurām ir atņemta brīvība pandēmijas laikā. Tāpat arī Pasaules Veselības organizācija ir publicējusi pagaidu vadlīnijas "COVID-19 sagatavotība, novēršana un kontrole cietumos un citās aizturēšanas vietās" (http://www.euro.who.int/\_\_data/assets/pdf\_file/0019/434026/Preparedness-prevention-and-control-of-COVID-19-in-prisons.pdf?ua=1). Dokuments attiecas uz ieslodzījuma vietām, imigrantu aizturēšanas vietām, kā arī bērnu un jauniešu aizturēšanas vietām. Nenoliedzami personas, kuras atrodas slēgta tipa iestādēs, ir atzīstamas par augsta riska grupu masveida saslimstībai, tādēļ pandēmijas novēršanā īpaša uzmanība ir veltāma tam, lai šo personu tiesības uz veselības aprūpi tiktu nodrošinātas savlaicīgi, kvalitatīvi un atbildīgi. Bet svarīgi ir arī nodrošināt, lai tiesību ierobežojumi, kas tiek piemēroti ārkārtējās situācijas laikā, būtu samērīgi.Ieslodzījuma vietās ir augsts infekcijas izplatīšanās risks saistībā ar blīvu apdzīvotību un ierobežotu personāla skaitu. Covid-19 ieslodzījuma vietās var izraisīt grūti kontrolējamus uzliesmojumus ar lielu saslimušo skaitu un ievērojamu letālo gadījumu  pieaugumu.Ieslodzījuma vietu pārvaldes priekšnieks atbild par infekcijas slimību izcelšanās un izplatības ierobežošanu un attiecīgu darba organizēšanu iestādē, katrs darbinieks atbild par iestādē noteiktās kārtības ievērošanu, piesardzības un drošības pasākumu izpildi.Ieslodzījuma vietās darbs organizēts tā, lai mazinātu iespēju Covid-19 infekcijas nokļūšanai ieslodzījuma vietā un laikus identificētu personas ar infekcijas slimības pazīmēm, nošķirtu viņas no veselām personām, novērstu ieslodzīto, nodarbināto un apmeklētāju inficēšanās iespēju, kā arī vides piesārņošanu.Lai ierobežotu iespējamo personu inficēšanos ar Covid-19 un mazinātu infekcijas tālāku izplatīšanos, stingri tiek ievēroti šādi piesardzības un drošības pasākumi:* fiziskās distancēšanās pasākumi;
* personīgās aizsardzības pasākumi;
* veselības skrīninga pasākumi;
* personu ar apstiprinātu Covid-19 izolēšana un aprūpe;
* telpu uzkopšanas pasākumi;
* individuālo aizsardzības līdzekļu lietošana.

Ieslodzījuma vietu pārvaldē ir izstrādātas alternatīvas ieslodzīto saziņai ar tuviniekiem, bet pēkšņa kontaktu ar ārpasauli pārtraukšana, klātienes tikšanas neesamība un piesardzība (bailes) no inficēšanas ar Covid-19, ieslodzīto vidū rada psiholoģisko spriedzi, saasina potenciāli bīstamas situācijas un personas garīgās veselības stāvokli.Neskatoties uz Rīkojumā noteiktajiem ierobežojumiem, ieslodzījuma vietas pilnvērtīgi nodrošina sodu izpildes un apcietinājuma kā drošības līdzekļa izpildi, **ieslodzījuma vietās laika posmā no 2020.gada 12.marta līdz 22.aprīlim uzņemtas vairāk kā 600 personas, tai skaitā personas, kas ir atgriezušās no ārzemēm un kurām ir obligātā izolācija.**Saskaņā ar Ieslodzījuma vietu pārvaldes likuma 22.panta pirmās daļas 8.punktu Pārvaldes amatpersonas nodrošina ieslodzīto pārvešanu uz ārstniecības iestādi ārpus ieslodzījuma vietas veselības aprūpes pakalpojumu saņemšanai un ieslodzīto apsardzi šādu pakalpojumu saņemšanas laikā.Pārvešanu uz ārstniecības iestādi ārpus ieslodzījuma vietas veselības aprūpes pakalpojumu saņemšanai un ieslodzīto apsardzi šādu pakalpojumu saņemšanas laikā nodrošina apsardzes daļas amatpersonas.Pārvešana uz Latvijas Cietumu slimnīcu Olaines cietumā un notiesāto soda izpildes uzsākšanai, kā arī uz ārstniecības iestādi ārpus ieslodzījuma vietas neatliekamo veselības aprūpes pakalpojumu (uz pilsētas slimnīcām) saņemšanai turpinā arī ārkārtējās situācijas laikā. Ņemot vērā, ka no 2020.gada 20.aprīļa daļēji atjaunoti ambulatorie un diagnostikas pakalpojumi, tad atjaunojusies arī pārvešanu uz ārstniecības iestādi ārpus ieslodzījuma vietas ambulatoro un diagnostikas pakalpojumu saņemšanai. Ieslodzījuma vietu pārvaldes nodarbinātie savus pienākumus nevar veikt attālināti un ikdienā ievērojot visus noteiktos piesardzības un drošības pasākumus, veic šādas funkcijas, arī ar personām, kas **ieslodzījuma vietās uzņemtas laika posmā no 2020.gada 12.marta, tai skaitā ar personām, kas ir atgriezušās no ārzemēm un kurām ir obligātā izolācija**:1. Ieslodzījuma vietu pārvaldes apsardze, nodrošinot caurlaides režīmu nonāk tiešā kontaktā ar trešajām personām un nodrošina ieslodzīto pārvešanu un apsardzi ārpus ieslodzījuma vietām ārstniecības iestādēs un ir tiešā saskarē ar Covid-19 iespējami inficētām personām;2. ieslodzījuma vietu uzraudzība; uzrauga un nodrošina ieslodzītajām personām noteikto uzvedības normu un tiesību ievērošanu, pienākumu izpildi, kā arī piesardzības un drošības pasākumu sakarā ar Covid-19 izplatību uzraudzību, arī ar Covid-19 iespējami inficētām personām;3. nodrošina normatīvajos aktos noteikto sadzīves un komunālo pakalpojumu sniegšanu ieslodzītajiem, kā arī piesardzības un drošības pasākumus sakarā ar Covid-19 nepieciešamo dezinfekcijas un aizsardzības līdzekļu sadali;4. nodrošina ieslodzīto medicīnisko aprūpi, arī personām ar garīgās veselības traucējumiem, un arī ar Covid-19 iespējami inficētām personām;5. organizē ieslodzīto resocializācijas, garīgās aprūpes un audzināšanas pasākumus, ievērojot piesardzības un drošības pasākumu sakarā ar Covid-19 izplatību, organizējot pasākumus mazās grupās vai individuāli (individuālās konsultācijas, psiholoģiskais atbalsts, informācijas sniegšana gan par slimības pazīmēm, gan pandēmijas izplatību, gan profilaktiskajiem pasākumiem, lai mazinātu cilvēku neziņu par notiekošo), arī ar Covid-19 iespējami inficētām personām;6. veic operatīvus pasākumus, noziedzīgu nodarījumu profilaksei, novēršanai un atklāšanai, lai nepieļautu masu nekārtības un citas potenciāli bīstamas situācijas (bēgšanas mēģinājumus un citus) Covid-19 ieslodzīto vidū radītās psiholoģiskās spriedzes apstākļos.*Papildu informācija:*Tieslietu ministrija ir izvērtējusi iespēju nodrošināt piemaksas esošā budžeta ietvaros un secinājusi, ka šobrīd tas nav iespējams. Ministru kabinets 2019.gada 3.decembra sēdē (prot.Nr.56, 36.§) izskatot ”Informatīvais ziņojums par turpmāko rīcību saistībā ar Satversmes tiesas 2019.gada 2.maija spriedumu lietā Nr.2018-14-01 "Par Valsts un pašvaldību institūciju amatpersonu un darbinieku atlīdzības likuma 14.panta 7.1 daļas 1.punkta atbilstību Latvijas Republikas Satversmes 91.panta pirmajam teikumam" , lēma, ka 2019. gadā tām amatpersonām, kurām nebija piešķirts pārtraukums, bet bija nodrošināta iespēja dienesta pienākumu izpildes laikā un vietā paēst, piemaksa par virsstundu darbu tiks maksāta Ieslodzījuma vietu pārvaldei piešķirtā budžeta ietvaros, bet 2020. gadā Tieslietu ministrijai iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem", paredzot, ka papildu piešķiramais finansējums šī protokollēmuma 2.punktā noteiktajam mērķim 2020.gadā nepārsniedz 2 000 000 *euro*.Ieslodzījuma vietu pārvalde 2020. gadā no valsts budžeta programmas 04.01.00 "Ieslodzījuma vietas" šim mērķim ir izlietojusi finansējumu 1 610 295 *euro* apmērā, nevirzot Ministru kabinetā finansējuma pieprasījumu no līdzekļiem neparedzētiem gadījumiem.**Rīkojuma projekts paredz** Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu, kas nepārsniedz 518 730 *euro*, lai nodrošinātu piemaksas no 2020. gada 1. aprīļa līdz 2020. gada 31. maijam Ieslodzījuma vietu pārvaldes nodarbinātajiem, tai skaitā arī ārstniecības personām, par darbu paaugstināta riska un slodzes apstākļos ārkārtas sabiedrības veselības apdraudējumā saistībā ar Covid-19 uzliesmojumu un seku novēršanu. Atbilstoši rīkojuma projektam Tieslietu ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par faktiski nepieciešamajiem papildu finanšu līdzekļiem, kas nepārsniedz 518 730 *euro* no valsts budžeta programmas "Līdzekļi neparedzētiem gadījumiem".Tieslietu ministrija iesniegs Ministru kabinetā pārskatu par rīkojuma projektā minētā finansējuma izlietojumu atbilstoši faktiskajai situācijai. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Ieslodzījuma vietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2022. gadam | izmaiņas, salīdzi-not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 518 730 | 0 | 0 | 0 | 0 | 0 |
| 2.1. valsts pamatbudžets | 0 | 518 730 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –518 730 | 0 | 0 | 0 | 0 | 0 |
| 3.1. valsts pamatbudžets | 0 | –518 730 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 518 730 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Tieslietu ministrija normatīvajos aktos noteiktajā kārtībā sagatavos un iesniegs Finanšu ministrijai pieprasījumu, vienlaikus iekļaujot detalizētus aprēķinus, par rīkojuma projekta 1. punktā minēto līdzekļu piešķiršanu no līdzekļiem neparedzētiem gadījumiem atbilstoši faktiski nepieciešamajam apmēram.Uz 01.04.2020 Ieslodzījuma vietās strādā 2213 personas, tai skaitā 1 789 amatpersonas ar speciālo dienesta pakāpi, 113 ārstniecības personas un 311 darbinieki. Piemaksu plānots noteikt 1342 nodarbinātajiem, kas pilda pienākumus tiešā saskarē ar iespējami ar Covid-19 inficētajiem un rīkojas proaktīvi, lai nepieļautu Covid-19 nonākšanu ieslodzījuma vietās.Papildus nepieciešamais finansējums (indikatīvais aprēķins, ņemot vērā prognozi par Covid-19 jautājumu risināšanā un seku novēršanā iesaistītājiem nodarbinātajiem) un faktiskie izdevumi atšķirsies, jo piemaksas tiks noteiktas, ņemot vērā iesaistīto nodarbināto faktiski veikto darbu pārskata periodā un noteiktus kritērijus:**Pavisam kopā laika periodam no 2020. gada 1. aprīļa līdz 31. maijam:****518 730 *euro,* tajā skaitā:****1. 446 077,76 *euro*** iesaistītajām amatpersonām ar speciālo dienesta pakāpi (1143 (iesaistīto amatpersonu ar speciālo dienesta pakāpi skaits) x 1048,35 *euro* (iesaistīto amatpersonu ar speciālo dienesta pakāpi vidējā mēnešalga) x 15 % vidējais piemaksas apmērs x 2 mēn. (no 2020. gada 1. aprīļa līdz 31. maijam) x 24,09 VSAOI);**2. 39 228,70 *euro*** iesaistītajām ārstniecības personām (100 (iesaistīto ārstniecības personu skaits) x 1053,77 *euro* (iesaistīto ārstniecības personu vidējā mēnešalga)x 15 % vidējais piemaksas apmērs x 2 mēn. (no 2020. gada 1. aprīļa līdz 31. maijam) x 24,09 VSAOI);**3. 33 422,82 *euro*** iesaistītajiem darbiniekiem (99 (iesaistīto darbinieku skaits) x 906,88 *euro* (iesaistīto darbinieku vidējā mēnešalga) x 15 % vidējais piemaksas apmērs x 2 mēn. (no 2020. gada 1. aprīļa līdz 31. maijam) x24,09 VSAOI). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Tieslietu ministrijas atspoguļotā informācija (piemaksas noteikšana, ievērojot katra nodarbinātā faktisko iesaisti) atbilst Protokollēmumā noteiktajiem kritērijiem.Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Finanšu ministrija, Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Iesniedzējs:

Ministru prezidenta biedrs,

tieslietu ministrs Jānis Bordāns

Kalniņa 67036771

liga.kalnina@tm.gov.lv